FI
12.6.2023
Euroopan unionin virallinen lehti
C 205/31
Kanne 29.3.2023 – Euroopan komissio v.
Bulgarian tasavalta (Asia C-206/23) (2023/C 205/35) Oikeudenkäyntikieli: bulgaria Asianosaiset Kantaja: Euroopan komissio (asiamiehet: B. De Meester, E. Ruseva) Vastaaja: Bulgarian tasavalta
Vaatimukset Kantaja vaatii, että unionin tuomioistuin — toteaa, että Bulgarian tasavalta on jättänyt noudattamatta uusiutuvista lähteistä peräisin olevan energian käytön edistämisestä 11.12.2018 annetun Euroopan parlamentin ja neuvoston direktiivin (EU) 2018/2001 (1) 36 artiklan mukaisia jäsenyysvelvoitteitaan, kun se ei ole antanut kaikkia kyseisen direktiivin täytäntöönpanon edellyttämiä lakeja, asetuksia ja hallinnollisia määräyksiä eikä ilmoittanut niistä komissiolle — velvoittaa Bulgarian tasavallan maksamaan komissiolle kiinteämääräisen summan, joka vastaa suurempaa seuraavista määristä: a) 1 800 euron suuruinen päivittäinen määrä kerrottuna niiden päivien lukumäärällä, jotka kuluvat direktiivissä säädettyä täytäntöönpanon määräajan päättymispäivää seuraavan päivän ja sen päivän välillä, jolloin laiminlyönti on päättynyt, tai mikäli laiminlyönti ei ole päättynyt, sen päivän välillä, jolloin tuomio nyt esillä olevassa asiassa annetaan; b) vähintään 504 000 euron kiinteämääräinen summa — mikäli 1 kohdassa tarkoitettu jäsenyysvelvoitteiden noudattamatta jättäminen jatkuu siihen saakka, kunnes tuomio nyt esillä olevassa asiassa annetaan, velvoittaa Bulgarian tasavallan maksamaan komissiolle uhkasakon, jonka määrä on 9 720 euroa kutakin päivää kohti, joka kuluu kyseisen tuomion antamispäivästä siihen päivään saakka, jona Bulgarian tasavalta noudattaa direktiivin mukaisia velvoitteitaan, ja — velvoittaa Bulgarian tasavallan korvaamaan oikeudenkäyntikulut.
Oikeudelliset perusteet ja pääasialliset perustelut Uusiutuvista lähteistä peräisin olevan energian käytön edistämisestä 11.12.2018 annetussa Euroopan parlamentin ja neuvoston direktiivissä (EU) 2018/2001 asetetaan oikeudelliset puitteet uusiutuvista lähteistä peräisin olevan energian käytön edistämiselle sähkö-, lämmitys- ja jäähdytysalalla sekä liikennealalla Euroopan unionissa.
Direktiivissä asetetaan unionia sitova tavoite, jonka mukaan uusiutuvista lähteistä peräisin olevan energian osuuden on oltava vähintään 32 prosenttia vuoteen 2030 mennessä.
Direktiivissä säädetään toimenpiteistä, joilla taataan, että uusiutuvista lähteistä peräisin olevan energian tukeminen on taloudellisesti tehokasta ja että uusiutuvista lähteistä peräisin olevan energian alan hankkeita koskevia hallinnollisia menettelyjä yksinkertaistetaan.
Siinä helpotetaan myös kansalaisten osallistumista energiasiirtymään ja tarjotaan mahdollisuus itse tuotetun uusiutuvista lähteistä peräisin olevan energian käyttämiseen ja uusiutuvan energian yhteisöjen perustamiseen.
Tämän lisäksi direktiivissä määritetään konkreettisia tavoitteita uusiutuvien energialähteiden osuuden kasvattamiseksi vuoteen 2030 mennessä lämmitys- ja jäähdytysalalla sekä liikennealalla, joilla uusiutuvien energialähteiden osuuden kasvu on ollut hitaampaa kuin sähköalalla.
Direktiivillä myös vahvistetaan kriteereitä bioenergían kestävyyden takaamiseksi.
Komissio lähetti 23.7.2021 Bulgarian tasavallalle virallisen huomautuksen, jossa se muistutti, että direktiivin täytäntöönpanon määräaika oli päättynyt eikä komissiolle ollut vielä ilmoitettu direktiivin täysimääräisen täytäntöönpanon edellyttämistä toimenpiteistä.
Komissio lähetti 2.12.2021 Bulgarian tasavallalle Euroopan unionin toiminnasta tehdyn sopimuksen 258 artiklan mukaisen perustellun lausunnon.
Tästä huolimatta toimenpiteitä direktiivin täytäntöönpanemi­ seksi ei ole vielä toteutettu tai niistä ei ainakaan ole ilmoitettu komissiolle.
(1)
EUVL 2018, L 328, s. 82.